Kakistokracia

Kakistocracia është sistem i qeverisjes i cili drejtohet nga qytetarët më të këqinj, më së paku të kualifikuar, ose më të paskrupullt. Fjala u krijua që në shekullin e shtatëmbëdhjetë. Termi gjithashtu u përdor nga autori anglez Thomas Love Peacock më 1829, por fitoi përdorim të rëndësishëm në dekadat e para të shekullit 21 për të kritikuar qeveritë populiste që dolën në demokracitë e ndryshme në mbarë botën.

 Etimologjia 
Fjala rrjedh nga dy fjalë greke, kakistos (; më e keqja) dhe kratos ; sundim), me një kuptim të mirëfilltë të qeverisjes nga njerëzit më të këqij.  

 Historia 
Përdorimi më i hershëm i fjalës daton nga shekulli i shtatëmbëdhjetë, në një predikim të Paul Gosnold të vitit 1644.  

Autori anglez Thomas Love Peacock më vonë e përdori termin në romanin e tij "The Misfortunes of Elphin", në të cilin shpjegon se kakistokracia përfaqëson të kundërtën e aristokracisë, pasi aristos (ἄριστος) në greqisht do të thotë "i shkëlqyer". Në memorialin e tij të vitit 1838 mbi skllavërinë (që mbështeste ai), Senatori amerikan Uilliam Harper e krahasoi kakistokracinë me anarkinë dhe thotë se kishte ndodhur rrallë. 

Poeti amerikan James Russell Lowell e përdori këtë term në 1876, në një letër drejtuar Joel Bentonit, duke shkruar: "Ajo që më mbush me dyshim dhe tronditje është degradimi i tonit moral. A është apo jo rezultat i demokracisë? A është 'qeveria jonë e popullit nga populli për popullin', apo një kakistokraci, në dobi të pisave e në shpinë të budallenjve?" 

 Përdorimi 
Përdorimi i fjalës ishte i rrallë në pjesën e hershme të shekullit të 20-të, por u rikthye në popullaritet në vitin 1981 me kritikat ndaj administratës së Reaganit. Që atëherë është përdorur për të përshkruar negativisht qeveritë e ndryshme në mbarë botën. U përdor shpesh nga komentatori konservator Glenn Beck për të përshkruar administratën e Obamës. 

Fjala u kthye në përdorim gjatë fushatës presidenciale të vitit 2016, veçanërisht nga kundërshtarët dhe kritikët e kandidatit presidencial republikan Donald Trump. 

Në maj të vitit 2016, akademiku dhe blogeri Amro Ali argumentoi se kakistokracia ishte një fjalë që duhej ringjallur.  Salon më vonë do të kreditonte blogun e Aliut, duke nisur një bisedë më të gjerë mbi këtë term. 

Në gusht të vitit 2016, Dan Leger i gazetës së Halifaxit The Chronicle Herald sugjeroi që një fitore e Trumpit në zgjedhjet presidenciale amerikane do të kërkonte përdorimin e përtërirë të termit "kakistokraci". 

Që nga nëntori 2016, fjala është përdorur në shumë raste për të përshkruar administratën Trump nga kritikët e saj.   

Më 29 qershor 2017, Merriam-Webster njoftoi se kërkimet për fjalën në fjalorin e saj në internet kishin shënuar një nivel të lartë. Washington Post raportoi për përdorimin e fjalës që po bëhej virale për të përshkruar administratën Trump më 13 prill 2018. 

 Shiko gjithashtu 

 Korporatokracia 
 Idiokracia    
 Khakistokaracia 
 Kleptokracia    
 Zgjedhja negative (politikë)    
 Ohlokracia

 Referime 

Kategoria:Forma të qeverisë